CELEX: 32010D0205
Language: et
Date: 2010-03-31 00:00:00
Title: 2010/205/: Komisjoni otsus, 31. märts 2010 , küsimustiku kohta, mis on seotud Euroopa Parlamendi ja nõukogu määrusega (EÜ) nr 166/2006, mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ (teatavaks tehtud numbri K(2010) 1955 all) (EMPs kohaldatav tekst)

8.4.2010   
            
            
               ET
            
            
               Euroopa Liidu Teataja
            
            
               L 88/18
            
         KOMISJONI OTSUS,
   31. märts 2010,
   küsimustiku kohta, mis on seotud Euroopa Parlamendi ja nõukogu määrusega (EÜ) nr 166/2006, mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ
   (teatavaks tehtud numbri K(2010) 1955 all)
   (EMPs kohaldatav tekst)
   (2010/205/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 18. jaanuari 2006. aasta määrust (EÜ) nr 166/2006, mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ, (1) eriti selle artiklit 16,
   võttes arvesse nõukogu 23. detsembri 1991. aasta direktiivi 91/692/EMÜ teatavate keskkonnaalaste direktiivide rakendamise aruannete ühtlustamise ja ratsionaliseerimise kohta (2)
   
   ning arvestades järgmist:
   
               (1)
            
            
               Määruse (EÜ) nr 166/2006 artikli 16 lõikega 1 nähakse ette, et määruse rakendamise aruanne, mis põhineb kolme viimase aruandeaasta andmetel, koostatakse määruse (EÜ) nr 166/2006 artikli 16 lõikes 2 sätestatud menetluse kohaselt.
            
         
               (2)
            
            
               Määruse (EÜ) nr 166/2006 artikli 16 lõikega 2 nähakse ette, et aruanne koostatakse küsimustiku alusel, mille komisjon koostab kõnealuse määruse artikli 19 lõike 1 alusel loodud komitee abiga.
            
         
               (3)
            
            
               Esimene aruanne hõlmab aastaid 2007–2009 (kaasa arvatud).
            
         
               (4)
            
            
               Käesoleva otsusega ette nähtud meetmed on kooskõlas määruse artikli 19 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid kasutavad käesoleva otsuse lisas esitatud küsimustikku määruse (EÜ) nr 166/2006 artikli 16 lõike 1 kohaselt komisjonile esitatava aruande koostamise alusena.
   Artikkel 2
   Käesolev otsus on adresseeritud liikmesriikidele.
   
      Brüssel, 31. märts 2010
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 33, 4.2.2006, lk 1.
   
      (2)  EÜT L 377, 31.12.1991, lk 48.
   
      LISA
      
         KÜSIMUSTIK
      
      
         Määruse (EÜ) nr 166/2006 (mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ) artikli 16 kohaselt liikmesriikidelt täiendavalt nõutav teave
      
      
         Üldised märkused
      
      
         Küsimustik sisaldab küsimusi, millele liikmesriigid peavad vastama seoses Euroopa saasteainete heite- ja ülekanderegistri (E-PRTR) määruse rakendamisega kolmel viimasel aruandeaastal.
      
         Liikmesriigid vastavad küsimustikule elektrooniliselt.
      1.   ÜLDKIRJELDUS
      
         Esitage lühikirjeldus aruande koostamise protsessi kohta, sealhulgas teave protsessis osalenud ametiasutuste liigi kohta.
      2.   PRTR-SÜSTEEMI LOOMISEGA SEOTUD ÕIGUSLIKUD MEETMED (ARTIKLID 5 JA 20)
      
         Loetlege õiguslikud, reguleerivad ja muud meetmed saasteainete integreeritud heite- ja ülekanderegistri loomiseks.
      Kirjeldage eelkõige meetmeid, mida liikmesriigid on võtnud artikli 20 sätete kohaselt selle tagamiseks, et karistusi käsitlevad eeskirjad oleksid tõhusad, proportsionaalsed ja hoiatavad, ning nende meetmete kohaldamisest saadud kogemusi.
      3.   ARUANDLUSNÕUDED, KÄITISTE IDENTIFITSEERIMINE, PÄDEVAD ASUTUSED JA ESITATAVAD ANDMED (ARTIKKEL 5)
      
         Loetlege õiguslikud, reguleerivad ja muud meetmed saasteainete heite- ja ülekanderegistri aruandlusnõuete kehtestamiseks.
      Kirjeldage eelkõige pädevaid asutusi, kelle ülesanne on identifitseerida E-PRTR käitised ja koguda teavet saasteainete heidete kohta punktreostusallikatest. Palun kirjeldage aruandlusnõudeid ja märkige ära PRTRiga seotud andmete kogumise viis teie riigis, loetledes kaasatud ametiasutused liigiti ja selle, millise valideerimise osa eest nad vastutavad, kasutades järgmist tabelit.
      
                   
               
               
                  Andmete kogumise viis: valideerib osutatud ametiasutus
               
            
                   
               
               
                  Käitis: …
               
            
                   
               
               
                  Kohalik ametiasutus: …
               
            
                   
               
               
                  Piirkondlik ametiasutus: …
               
            
                   
               
               
                  Riigi ametiasutus: …
               
            
                   
               
               
                  Keskkonnaministeerium: …
               
            4.   PRTRIGA SEOTUD ARUANDLUSTAVAD (ARTIKKEL 5)
      
         Palun märkige alates viimasest küsimustikust iga aruandlusetapi puhul järgmine teave.
      
                  a)
               
               
                  Pädevale asutusele aruande esitamise tähtajad.
               
            
                  b)
               
               
                  Raskused aruande esitamise tähtaegadest kinnipidamisel; kas käitised pidasid aruande esitamise ja teabe registris avalikustamise tähtaegadest kinni; ja kui ei pidanud, siis miks.
               
            
                  c)
               
               
                  Elektrooniliselt esitatud aruannete osakaal võrreldes käitajate poolt paberkandjal esitatud andmetega ning aruandluse ja käitajate ja pädevate asutuste käsutuses olevate vahendite kirjeldus.
               
            
                  d)
               
               
                  Käitajate ja pädevate asutuste peamised raskused PRTRiga seotud andmete esitamisel (palun vastake ametiasutuse seisukohast).
               
            5.   ANDMETE KVALITEEDI TAGAMINE JA HINDAMINE (ARTIKLI 9 LÕIKED 1, 2 JA 3)
      
         Kirjeldage eeskirju, menetlusi ja meetmeid, millega tagatakse E-PRTRi alusel esitatud andmete kvaliteet, ning mida nende eeskirjade, menetluste ja meetmete abil tuvastati esitatud andmete kvaliteedi kohta.
      
         Eelkõige esitage teave järgmise kohta.
      
                  a)
               
               
                  Pädeva asutuse hinnang käitajate esitatud andmete terviklikkuse, järjepidevuse ja usaldatavuse kohta.
               
            
                  b)
               
               
                  Pädevate asutuste meetodid ja menetlused, mille tulemusel esitati parema kvaliteediga andmeid.
               
            6.   AVALIK JUURDEPÄÄS PRTR ANDMETELE (ARTIKLI 10 LÕIGE 2)
      
         Kirjeldage, kuidas hõlbustatakse üldsuse ligipääsu registris sisalduvale teabele.
      
         Eelkõige esitage teave järgmise kohta.
      Kui Euroopa saasteainete heite- ja ülekanderegistris sisalduv teave pole üldsusele hõlpsasti kättesaadav otsesel elektroonilisel teel, siis milliseid meetmeid on võetud, et hõlbustada registri kasutamist avalikult juurdepääsetavates kohtades.
      7.   KONFIDENTSIAALSUS (ARTIKLI 7 LÕIGE 2 JA ARTIKKEL 11)
      
         Kui teave on salastatud, märkige sellise teabe liik, selle salastamise põhjused ja sagedus. Eelkõige kirjeldage lühidalt järgmist.
      
                  a)
               
               
                  Millist liiki teave on salastatud.
               
            
                  b)
               
               
                  Salastamisnõude peamised põhjused.
               
            
                  c)
               
               
                  Nende I lisas loetletud tegevustega seotud käitiste arv, kellel on salastatud teavet, ning I lisas loetletud tegevustega seotud ja aruandeid esitavate käitiste koguarv.
               
            Palun esitage kommentaare praktiliste kogemuste ja probleemide kohta, mis ilmnesid seoses salastatuse nõudega vastavalt Euroopa Parlamendi ja nõukogu direktiivi 2003/4/EÜ artiklile 4, eelkõige seoses III lisas määratletud heite- ja ülekandeandmetega.